ai4bharat/Pralekha huggingface dataset:
প্রধানমন্ত্রীরদপ্তর
শ্রী সি রাজা গোপালাচারীর জন্ম জয়ন্তীতে প্রধানমন্ত্রীর শ্রদ্ধার্ঘ্য
নতুন দিল্লি, ১০ ডিসেম্বর, ২০২১
প্রধানমন্ত্রী শ্রী নরেন্দ্র মোদী চক্রবর্তী রাজা গোপালাচারী জন্মজয়ন্তীতে তাঁর প্রতি শ্রদ্ধা নিবেদন করেছেন।
একাধিক টুইট বার্তায় প্রধানমন্ত্রী বলেছেন-
শ্রী সি রাজা গোপালাচারীকে তাঁর জয়ন্তীতে শ্রদ্ধা। স্বাধীনতা সংগ্রাম, প্রশাসনিক এবং বুদ্ধিদীপ্ত দক্ষতার জন্য তাঁকে স্মরণ করা হয়।
রাজাজীর গভর্নর জেনারেল হিসেবে শপথ নেওয়ার একটি মুহূর্ত এবং তাঁকে ভারতরত্ন প্রদান করার বিজ্ঞপ্তি শেয়ার করা হয়েছে।
রাজাজী একজন ব্যাপক প্রশংসিত রাষ্ট্রনায়ক ছিলেন। তাঁর অন্যতম শুভাকাঙ্ক্ষী ছিলেন সরদার প্যাটেল।
ভারতের গভর্নর জেনারেল হিসেবে দায়িত্ব নেওয়ার সময় সর্দার প্যাটেলের একটি চিঠির অংশ এখানে দেওয়া হলো।
CG/ SB
(
প্রধানমন্ত্রীরদপ্তর
নতুন দশকে দেশের উজ্জ্বল ভবিষ্যতের জন্য সংসদের বর্তমান অধিবেশন এক মজবুত ভিত্তি প্রতিষ্ঠা করবে : প্রধানমন্ত্রী
নয়াদিল্লি, ৩১ জানুয়ারি, ২০২০
নতুন দশকে দেশের উজ্জ্বল ভবিষ্যতের জন্য এক মজবুত ভিত্তি গড়ে তুলতে প্রধানমন্ত্রী শ্রী নরেন্দ্র মোদী সাংসদদের একযোগে কাজ করার কথা বলেছেন।
সংসদে বাজেট অধিবেশন শুরু হওয়ার পূর্বে সংবাদমাধ্যমের প্রতিনিধিদের সঙ্গে প্রথামাফিক মিলিত হয়ে প্রধানমন্ত্রী দেশে একাধিক আর্থিক বিষয় এবং বর্তমান বিশ্ব আর্থিক পরিস্থিতিতে কিভাবে ভারত সর্বাধিক সুফল পেতে পারে তা নিয়ে বিস্তারিত আলোচনার আহ্বান জানিয়েছেন।
শ্রী মোদী বলেন, “এই অধিবেশনে আমরা বিশেষভাবে আর্থিক বিষয়গুলির ওপর নজর দেব এবং বর্তমান আন্তর্জাতিক আর্থিক পরিস্থিতিতে ভারত কিভাবে সর্বাধিক লাভবান হতে পারে তা নিয়ে আলোচনা করব। সেইসঙ্গে, দেশের অর্থনীতিকে কিভাবে এগিয়ে নিয়ে যাওয়া যায়, সে বিষয়েও আলোচনা করব।”
সংসদের উভয় কক্ষে অত্যন্ত ইতিবাচক ও ফলপ্রসূ আলাপ-আলোচনার আহ্বান জানিয়ে প্রধানমন্ত্রী বলেন, জনগণের ক্ষমতায়নের বিষয়টিকে আমাদের অগ্রাধিকার দিতে হবে।
শ্রী মোদী বলেন, “সমাজের বঞ্চিত মানুষ ও মহিলাদের ক্ষমতায়নের জন্য আমাদের সরকারের প্রচেষ্টা অব্যাহত রয়েছে। নতুন দশকেও মানুষের ক্ষমতায়নের লক্ষ্যে আমাদের প্রয়াস বজায় থাকবে। আমি আশা করি, সংসদের উভয় কক্ষেই অর্থনৈতিক বিষয় এবং মানুষের ক্ষমতায়নের ব্যাপারে বিস্তারিত আলাপ-আলোচনা হবে। আমার দৃঢ় বিশ্বাস এই আলাপ-আলোচনা আমাদের সকলকেই সমৃদ্ধ করবে।”
CG/BD/DM
(Visitor Counter : 80
প্রধানমন্ত্রীরদপ্তর
সিন্ধুদুর্গের চিপি বিমানবন্দর এবং মুম্বাইয়ের মধ্যে উড়ান চালু হওয়ায় সন্তোষ প্রকাশ করেছেন প্রধানমন্ত্রী
নতুন দিল্লি, ৯ অক্টোবর, ২০২১
প্রধানমন্ত্রী শ্রী নরেন্দ্র মোদী বলেছেন, সিন্ধুদুর্গের চিপি বিমানবন্দর এবং মুম্বাইয়ের মধ্যে নতুন উড়ান পরিষেবা এলাকায় পর্যটন এবং যোগাযোগ বৃদ্ধি করবে ।
অসামরিক বিমান পরিবহন মন্ত্রী শ্রী জ্যোতিরাদিত্য সিন্ধিয়ার ট্যুইট উদ্ধৃত করে, প্রধানমন্ত্রী ট্যুইটে বলেছেন :
‘কোঙ্কন অঞ্চলের সুন্দর মানুষদের জন্য আজ বিশেষ দিন এবং এখানে যোগাযোগ ও পর্যটন নিশ্চিতভাবে বৃদ্ধি করবে’ ।
CG/AP/NR
(
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৫৮.৪৬ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১২.৮৪ কোটি টিকার ডোজ রয়েছে
নতুন দিল্লি, ১৯ জানুয়ারি, ২০২২
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার ২০২১ সালের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ১৯ জানুয়ারি পর্যন্ত ১৫৮.৪৬ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১২ কোটি ৮৪ লক্ষ  টিকার ডোজ রয়েছে।
CG/SB
(Visitor Counter : 99
স্বাস্থ্যওপরিবারকল্যাণমন্ত্রক
পরিবার পরিকল্পনা কর্মসূচির ওপর সচেতনতা সৃষ্টি
নয়াদিল্লি, ২৯ নভেম্বর, ২০১৯
পরিবার পরিকল্পনার লক্ষ্যে সরকার বিভিন্ন পদক্ষেপ গ্রহণ করেছে। এর মধ্যে রয়েছে সংবাদমাধ্যমে সার্বিক প্রচার, বিশ্ব জনসংখ্যা দিবস ও পক্ষ উদযাপন এবং বিভিন্ন সচেতনতামূলক কর্মসূচি। সরকার এই লক্ষ্যে ২০১৬-১৭ সালে ৩১ কোটি ৫৪ লক্ষ ৯৯ হাজার টাকা ব্যয় করেছে। পরবর্তী দু’বছর এই ব্যয়ের পরিমাণ বাড়িয়ে যথাক্রমে ৩৩ কোটি ৬ লক্ষ ২১ হাজার টাকা ও ৩১ কোটি ২৩ লক্ষ ২০ হাজার টাকা। ২০১৯-২০ অর্থবর্ষের দ্বিতীয় ত্রৈমাসিক পর্যন্ত খরচের পরিমাণ ৫ কোটি ৪৮ লক্ষ ৬৬ হাজার টাকা। ২০১৯-২০ অর্থবর্ষের দ্বিতীয় ত্রৈমাসিকে পশ্চিমবঙ্গ, আন্দামান-নিকোবর, ত্রিপুরা ও অসমে বরাদ্দের পরিমাণ যথাক্রমে ২০২ কোটি ১৮ লক্ষ ৪০ হাজার টাকা, ২ কোটি ৭১ লক্ষ ৫০ হাজার টাকা, ১৬ কোটি ৫০ লক্ষ ১০ হাজার টাকা এবং ১৬৬ কোটি ৮৭ লক্ষ ৪০ হাজার টাকা। এই সময়কালে পশ্চিমবঙ্গ, আন্দামান-নিকোবর, ত্রিপুরা ও অসমে ব্যয়ের পরিমাণ যথাক্রমে ৭৫ কোটি ২৬ লক্ষ ১০ হাজার টাকা, ১ কোটি ২৬ লক্ষ ৬০ হাজার টাকা, ২ কোটি ৯৬ লক্ষ ৩০ হাজার এবং ৬৭ কোটি ১৭ লক্ষ ৫০ হাজার টাকা।
জনস্বাস্থ্য রাজ্য সরকারগুলির আওতাভুক্ত হলেও জাতীয় স্বাস্থ্য মিশন রাজ্যগুলিকে এক্ষেত্রে সহায়তা করে থাকে। ১৯ থেকে ২৪ বছর বয়সী অবিবাহিত পুরুষ ও মহিলাদের জন্য জন্ম নিয়ন্ত্রণ সংক্রান্ত আটটি কর্মসূচি হাতে নেওয়া হয়েছে।
লোকসভায় আজ এক প্রশ্নের লিখিত জবাবে কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে এই তথ্য জানিয়েছেন।
CG/CB/DM
(Visitor Counter : 96
প্রতিরক্ষামন্ত্রক
মেক ইন ইন্ডিয়া কর্মসূচির আওতায় সেনাবাহিনীর আধুনিকীকরণের জন্য ৭ হাজার ৯৬৫ কোটি টাকার বেশ কয়েকটি প্রকল্পে প্রতিরক্ষা সংগ্রহ পরিষদের অনুমোদন
নতুন দিল্লি, ২ নভেম্বর, ২০২১
প্রতিরক্ষামন্ত্রী শ্রী রাজনাথ সিং-এর সভাপতিত্বে আজ প্রতিরক্ষা সংগ্রহ পরিষদের বৈঠকে সেনাবাহিনীর আধুনিকীকরণের জন্য ৭ হাজার ৯৬৫ কোটি টাকার একাধিক প্রকল্পে অনুমোদন মিলেছে। মেক ইন ইন্ডিয়া কর্মসূচির আওতায় সম্পূর্ণ দেশীয় প্রযুক্তিতে সেনাবাহিনীর জন্য দেশেই এই সমস্ত প্রতিরক্ষা সামগ্রী তৈরি করা হবে।
পরিষদের বৈঠকে ১২টি হালকা ওজন বিশিষ্ট হেলিকপ্টার, লিনেক্স ইউ২ অগ্নিনির্বাপন ব্যবস্থা সংগ্রহ করা হবে। রাষ্ট্রায়ত্ত্ব হিন্দুস্তান অ্যারোনোটিক্স লিমিটেডের কাছ থেকে হেলিকপ্টারগুলি এবং ভারত ইলেক্ট্রনিক্স লিমিটেডের কাছ থেকে অগ্নিনর্বাপন যন্ত্রগুলি সংগ্রহ করা হবে। এই অগ্নিনির্বাপন যন্ত্রগুলি নৌবাহিনীর যুদ্ধজাহাজে কাজে লাগানো হবে। হিন্দুস্তান অ্যারোনোটিক্স লিমিটেডের কাছ থেকে ড্রোনিয়ার যুদ্ধবিমানের মানোন্নয়ন প্রযুক্তি সংগ্রহ করা হবে। এরফলে, সমুদ্রে ও উপকূলবর্তী এলাকায় নৌবাহিনীর নজরদারি ক্ষমতা আরও বাড়বে।
আত্মনির্ভর ভারত গঠনের প্রক্রিয়াকে আরও ত্বরান্বিত করতে নৌবাহিনীর জন্য কামান সংগ্রহে যে আন্তর্জাতিক দরপত্র আহ্বান করা হয়েছিল, তার প্রেক্ষিতে আধুনিক কামান দেশেই তৈরি করা হবে বলে স্থির হয়েছে। রাষ্ট্রায়ত্ত্ব ভারত হেভি ইলেক্ট্রিক্যাল্স লিমিটেড  এই কামানগুলি তৈরি করবে। অত্যাধুনিক এই কামান নৌবাহিনীর যুদ্ধ জাহাজে শত্রু পক্ষের নিশানাকে ধ্বংস করে দিতে সক্ষম হবে। এমনকি, বর্তমানে নৌবাহিনীর কাছে যে কামানগুলি রয়েছে, তার তুলনায় নতুন এই কামানগুলির নিশানার পরিধি আরও বাড়বে।
CG/BD/AS/
(Visitor Counter : 162
বিজ্ঞানওপ্রযুক্তিমন্ত্রক
রাস্তা সংক্রমণমুক্ত করতে সিএসআইআর – সিএমইআরআই এর বিজ্ঞানীরা ট্রাক্টরের সাহায্যে বিশেষ প্রযুক্তি উদ্ভাবন করলেন
কলকাতা, ১২ এপ্রিল, ২০২০
কোভিড – ১৯ মহামারীর মোকাবিলায় রাস্তা সংক্রমণমুক্ত করতে কেন্দ্রের বিজ্ঞান ও প্রযুক্তি দপ্তরের অধীন, বিজ্ঞান ও শিল্প গবেষণা পরিষদের  পশ্চিমবঙ্গের দূর্গাপুরের সেন্ট্রাল ম্যাকানিক্যাল ইঞ্জিনিয়ারিং রিসার্চ ইনস্টিটিউট  এর বিজ্ঞানীরা একটি নতুন পন্থা উদ্ভাবন করেছেন।
সিএসআইআর – সিএমইআরআই বিজ্ঞানীরা একটি ট্রাক্টরের সাহায্যে রাস্তা সংক্রমণমুক্ত করার এক অভিনব পন্থা উদ্ভাবন করেছে। এই ট্রাক্টরটির সাহায্যে ১৬ ফুট লম্বা এলাকা জুড়ে সংক্রমণ মুক্ত করা যাবে। এই ব্যবস্থায় একটি ট্যাঙ্ক রাখা হয়, যে ট্যাঙ্কটিতে ২০০০ – ৫০০০ লিটার পর্যন্ত জল ও সোডিয়াম হাইপোক্লোরাইডের মিশ্রন রাখা থাকে। এখান থেকে পাম্পের মাধ্যমে ১২টি ছিদ্র দিয়ে এই মিশ্রনটি চর্তুদিকে ছড়িয়ে পড়ে এবং এলাকাকে ভাইরাস মুক্ত করে।
এই ব্যবস্থার সাহায্যে মহাসড়কের বিস্তীর্ণ এলাকা, টোলপ্লাজার আশেপাশের অঞ্চলে সংক্রমণ মুক্ত করা সম্ভব। কারণ এই এলাকায় যানচলাচল প্রচুর হয় এবং যার থেকে সংক্রমণ ছড়ানোর আশঙ্কা থাকে। এই ব্যবস্থার সাহায্যে বড় বড় আবাসন, অফিস-কাছারি, খেলাধূলার জায়গাও সংক্রমণমুক্ত করা সম্ভব। ঐ ট্রাক্টরটি থেকে পাম্পের সাহায্যে সংক্রমণ প্রতিরোধ মিশ্রন ৩০ ফুট দূরত্ব পর্যন্ত যেতে পারে।
সিএসআইআর – সিএমইআরআই এর নির্দেশক অধ্যাপক ড. হরিশ হিরানী জানান, এই প্রযুক্তির মাধ্যমে এমন কিছু জায়গায় ঐ মিশ্রন ছড়ানো যাবে যেখানে সহজে পৌঁছানো যায় না।
আসানসোল পুরনিগম ইতিমধ্যেই এধরণের চারটি ট্রাক্টর ইউনিটের বরাত দিয়েছে। এর মধ্যে একটি ইউনিট পুরনিগমকে সরবরাহ করা হয়েছে। অধ্যাপক হিরানী জানান, দূর্গাপুর পুরনিগম, কয়েকটি অতিক্ষুদ্র, ক্ষুদ্র এবং মাঝারি শিল্পোদ্যোগী সংস্থাও এই ইউনিটটি কেনার ব্যাপারে আগ্রহ প্রকাশ করেছে।
CG/CB
(Visitor Counter : 31
প্রতিরক্ষামন্ত্রক
আত্মনির্ভর ভারত গঠনের লক্ষ্যে : সীমান্ত এলাকায় ২৭টি দুই-লেনবিশিষ্ট ৭০ মডিউলার শ্রেণীর ব্রিজ নির্মাণের জন্য জিআরএসই-র সঙ্গে বিআরও-এর মউ স্বাক্ষর
নয়াদিল্লি, ১৫ মার্চ, ২০২২
সীমান্ত সড়ক সংস্থা  এবং গার্ডেনরিচ শিপবিল্ডার্স অ্যান্ড ইঞ্জিনিয়ার্স  ৭.৫ মিটারের ২৭টি ক্যারেজঅ্যাওয়ে দুই-লেনবিশিষ্ট গ্যালভানাইজড মডিউলার শ্রেণীর ব্রিজ তৈরি, তা সরবরাহ এবং সেগুলি চালু করার জন্য একটি সমঝোতাপত্র বা মউ স্বাক্ষর করেছে। ৬০ কোটি টাকার বিনিময়ে দুই বছরের মেয়াদে এই চুক্তি স্বাক্ষরিত হয়েছে। আজ নতুন দিল্লিতে এই চুক্তিপত্রে স্বাক্ষর করেন সীমান্ত সড়ক সংস্থার মহানির্দেশক ব্রিগেডিয়ার লেফটেন্যান্ট জেনারেল রাজীব চৌধুরি এবং জিআরএসই-র কার্যনির্বাহী চেয়ারম্যান তথা ম্যানেজিং ডায়রেক্টর কমোডর  পি.আর.হরি।
প্রধানমন্ত্রী শ্রী নরেন্দ্র মোদী আত্মনির্ভর ভারত গঠনের যে পরিকল্পনা নিয়েছেন তার সঙ্গে সঙ্গতি রেখে এবং উন্নত পরিকাঠামো গড়ে তুলে দেশবাসীর প্রত্যাশা পূরণে সীমান্ত সড়ক সংস্থা ইতিমধ্যেই ইন্ডিয়ান রোড কংগ্রেস লোড ক্লাস ৭০ শ্রেণীর সম্পূর্ণ দেশীয় প্রযুক্তিতে তৈরি ১৪০ ফুট দীর্ঘ দুই-লেনবিশিষ্ট একটি মডিউলার ব্রিজের সফল পরীক্ষা চালিয়েছে। জিআরএসই-র পক্ষ থেকে এই ব্রিজ নির্মাণ করা হয়েছে। উল্লেখ করা যেতে পারে, গত বছরের ২৮ ডিসেম্বর প্রতিরক্ষা মন্ত্রী শ্রী রাজনাথ সিং জাতির উদ্দেশে সম্পূর্ণ দেশীয় প্রযুক্তিতে তৈরি এ ধরনের প্রথম ব্রিজ উৎসর্গ করেন। সিকিমে সমুদ্রপৃষ্ঠ থেকে ১১ হাজার ফুট উচ্চতায় ‘ফ্ল্যাগ হিল-ডোকালা’ সড়কে এই ব্রিজটি বসানো হয়েছে।
সীমান্ত সড়ক সংস্থা এবং জিআরএসই-র মধ্যে এ ধরনের ব্রিজের একাধিক সফল পরীক্ষানিরীক্ষার পর দুই সংস্থার মধ্যে আজকের সমঝোতাপত্রটি স্বাক্ষরিত হয়েছে। স্বাক্ষরিত সমঝোতাপত্র অনুযায়ী জিআরএসই ইন্ডিয়ান রোড কংগ্রেস লোড ক্লাস ৭০ শ্রেণীর ২৭টি দুই-লেনবিশিষ্ট মডিউলার ব্রিজ তৈরি করে তা সরবরাহ করবে। এই ব্রিজগুলি উত্তর ও উত্তর-পূর্বাঞ্চলের সীমান্ত এলাকায় কৌশলগত দিক থেকে গুরুত্বপূর্ণ একাধিক সড়কে বসানো হবে।
সম্পূর্ণ দেশীয় প্রযুক্তিতে জিআরএসই-র তৈরি দুই-লেনবিশিষ্ট মডিউলার ইস্পাত নির্মিত এই ব্রিজগুলি ১০০ শতাংশই স্বদেশী। স্বাক্ষরিত সমঝোতাপত্রের আরও একটি উল্লেখযোগ্য দিক হল, জিআরএসই-র পক্ষ থেকে সরবরাহ করার ৪৫ দিনের মধ্যে এ ধরনের ব্রিজগুলির সূচনা হবে। দেশে সড়ক পরিকাঠামোর মানোন্নয়নে এ ধরনের ব্রিজগুলি আমূল পরিবর্তন নিয়ে আসবে। একইসঙ্গে, ইন্ডিয়ান রোড কংগ্রেস লোড ক্লাস ৭০ মানক অনুযায়ী নির্মিত মডিউলার এই ব্রিজগুলি সীমান্ত এলাকায় নিরাপত্তা বাহিনীর অভিযান পরিচালনাগত প্রস্তুতি বাড়াতেও গুরুত্বপূর্ণ ভূমিকা নেবে। আজ স্বাক্ষরিত এই সমঝোতাপত্রটি আত্মনির্ভর হয়ে ওঠার পাশাপাশি দেশ গঠনে সীমান্ত সড়ক সংস্থার অঙ্গীকারকেই প্রতিফলিত করে। দেশের নিরাপত্তা সংক্রান্ত প্রয়োজনীয়তার বিষয়টি বিবেচনায় রেখে স্বাক্ষরিত সমঝোতাপত্রটি সীমান্ত লাগোয়া এলাকায় উন্নত পরিকাঠামো গড়ে তুলতে গুরুত্বপূর্ণ ভূমিকা নেবে।
CG/BD/DM/
(Visitor Counter : 93
স্বরাষ্ট্র মন্ত্রক
দিল্লীতে অশান্তির ঘটনার প্রেক্ষিতে কেন্দ্রীয় স্বরাষ্ট্র মন্ত্রী শ্রী অমিত শাহ-র বিভিন্ন রাজনৈতিক দলের প্রতিনিধি ও পদস্হ আধিকারিকদের সঙ্গে বৈঠক
দলমতের উর্ধ্বে উঠে সংযম বজায় রাখার আহ্বান জানালেন স্বরাষ্ট্রমন্ত্রী
নয়াদিল্লী, ২৬ ফেব্রুয়ারি, ২০২০
দিল্লীতে অশান্তির ঘটনার প্রেক্ষিতে কেন্দ্রীয় স্বরাষ্ট্র মন্ত্রী শ্রী অমিত শাহ মঙ্গলবার একটি বৈঠক করেন। এই বৈঠকে দিল্লীর উপরাজ্যপাল শ্রী অনিল বাইজল ও মুখ্যমন্ত্রী শ্রী অরবিন্দ কেজরিওয়াল ছাড়াও বিভিন্ন রাজনৈতিক দলের প্রতিনিধি এবং পদস্হ আধিকারিকরা উপস্হিত ছিলেন। বিভিন্ন রাজনৈতিক দলের প্রতিনিধিরা এই বৈঠকে যোগ দেবার জন্য শ্রী শাহ তাঁদের ধন্যবাদ জানান। পরিস্হিতি নিয়ন্ত্রণ রাখতে তিনি তাঁদের দলমতের উর্ধ্বে উঠে সংযত থাকার আহ্বান জানান।
শ্রী শাহ বলেন, দিল্লীর সঙ্গে উত্তরপ্রদেশ এবং হরিয়ানার সীমান্তবর্তী অঞ্চলে গত তিনদিন ধরে নজরদারি চালানো হচ্ছে। নাগরিকত্ব আইন নিয়ে সুপ্রিম কোর্টের আসন্ন শুনানির প্রেক্ষিতে দিল্লী পুলিশ সব রকমের সাবধানতামূলক ব্যবস্হা গ্রহণ করেছে। স্বরাষ্ট্রমন্ত্রী জানান, উপদ্রুত অঞ্চলে প্রয়োজন অনুযায়ী অতিরিক্ত বাহিনী মোতায়েন করা হবে। পরিস্হিতি যাতে আয়ত্বের বাইরে না যায় সেজন্য সব রাজনৈতিক দলকে তিনি প্ররোচনামূলক বক্তব্য পেশ করা থেকে বিরত থাকার অনুরোধ জানিয়েছেন।
দিল্লী পুলিশের ওপর আস্হা প্রকাশ করে স্বরাষ্ট্রমন্ত্রী জানান পরিস্হিতি নিয়ন্ত্রণে রাখতে বাহিনী চূড়ান্ত সংযম দেখাচ্ছে।
শ্রী শাহ যেকোন ধরণের গুজব ছড়ানোর থেকে বিরত থাকতে সকলের কাছে আবেদন জানান। তিনি বলেন, মানুষের মনে যাতে ভীতির সঞ্চার না হয় সেইজন্য রাজনৈতিক দলগুলির উচিত পুলিশের সঙ্গে সহযোগিতা করা। কেউ যাতে কোন রকমের গুজব ছড়াতে না পারেন সে বিষয়ে সতর্ক থাকার জন্য তিনি সাধারণ মানুষ এবং সংবাদ মাধ্যমের কাছে আবেদন জানান। যে কোন রকমের গুজবের দ্রুত মোকাবিলা করতে দিল্লীর কন্ট্রোল রুমগুলিতে উচ্চপদস্হ আধিকারিকদের রাখার জন্য স্বরাষ্ট্রমন্ত্রী দিল্লীর পুলিশ কমিশনারকে নির্দেশ দেন।
শ্রী শাহ স্হানীয় শান্তি কমিটিগুলিকে পুনরায় সক্রিয় করে তোলার ওপর জোর দিয়ে বলেন, এই কমিটিতে সমাজের সব ধর্মের মানুষের প্রতিনিধিত্ব থাকা প্রয়োজন। এলাকার বিশিষ্টজনদেরও এই কমিটিতে সামিল করার কথা বলা হয়েছে। যেসব থানা এলাকায় গন্ডগোলের সম্ভাবনা রয়েছে, সেইসব জায়গায় রাজনৈতিক দলগুলিকে তাঁদের স্হানীয় প্রতিনিধিদের বৈঠক করার পরামর্শ দেন। উপদ্রুত এলাকায় পুলিশের পদস্হ আধিকারিকদের যাওয়ার কথাও তিনি বলেন। স্বরাষ্ট্রমন্ত্রী জানান, স্হানীয় প্রতিনিধিদের থেকে বক্তব্য শোনা হয়েছে। দিল্লীর উপরাজ্যপাল এবং পুলিশ কমিশনারের সঙ্গে আলোচনার পর পরবর্তী পদক্ষেপ গ্রহণ করা হবে।
শ্রী শাহ বলেন, দিল্লী পুলিশ একটি পেশাদারি সংগঠন। কোথাও উত্তেজনা দেখা দিলে কত বাহিনীর প্রয়োজন তা তাঁরা ঠিক করতে পারবেন। এদিনের বৈঠকে অংশগ্রহনকারীরা সকলে হেড কনস্টেবল রতন লালের মৃত্যুতে শোক প্রকাশ করেন।
প্রয়াত রতন লালের পরিবারের উদ্দেশ্যে কেন্দ্রীয় স্বরাষ্ট্র মন্ত্রীর পাঠানো শোকবার্তা
http://pibphoto.nic.in/documents/rlink/2020/feb/p202022502.pdf
CG/CB/NS
(Visitor Counter : 168
স্বাস্থ্যওপরিবারকল্যাণমন্ত্রক
কোভিডের পরীক্ষা, চিকিৎসা এবং টিকাকরণ সুনিশ্চিত করতে গৃহীত পদক্ষেপ
নতুন দিল্লি, ২১ ডিসেম্বর, ২০২১
জাতীয় কোভিড-১৯ টিকাদান কর্মসূচির অধীনে সমস্ত টিকাদান কেন্দ্রে আর্থ-সামাজিক অবস্থা নির্বিশেষে ১৮ বছর ও তার বেশি বয়সী সকল নাগরিকের জন্য বিনামূল্যে টিকা দানের ব্যবস্থা করা হয়েছে। পরিযায়ী শ্রমিক থেকে শুরু করে যাযাবর, উদ্বাস্তু, গৃহহীন মানুষ থেকে শুরু করে ভিক্ষুকের মতো পরিচয়পত্র হীন ব্যক্তিদেরও টিকা দেওয়ার ব্যবস্থা করা হয়েছে। নির্দিষ্ট সাইটে রেজিস্ট্রেশন মারফত একশ শতাংশ টিকা দান করা হয়।
ভারত সরকার সমস্ত রাজ্য ও কেন্দ্রশাসিত অঞ্চল গুলিতে বয়স্ক এবং দিব্যাঙ্গজনদের জন্য বাসস্থানে গিয়ে টিকা দেওয়ার নির্দেশ জারি করেছে। গত ৩ নভেম্বর, ২০২১ থেকে 'হর ঘর দস্তক' টিকাকরণ অভিযান চালু হয়েছে। যেখানে প্রথম ডোজ যারা মিস করেছেন এবং দ্বিতীয় ডোজের জন্য যারা অপেক্ষা করে রয়েছেন, তাদের চিহ্নিত করে বাড়ি বাড়ি গিয়ে টিকা দেওয়া হয়।
কেন্দ্রীয় স্বাস্থ্য ও পরিবার কল্যাণ মন্ত্রক কোভিড আক্রান্ত রোগীদের দ্রুত, কার্যকর এবং ব্যাপক চিকিৎসা নিশ্চিত করার লক্ষ্যে বিভিন্ন ক্ষেত্রে কোভিড রোগীদের ভর্তির জন্য জাতীয় নীতি জারি করেছে।
ভারত সরকার কোভিড সম্পর্কিত পরীক্ষার জন্য নির্ণয় কেন্দ্রের সংখ্যা উল্লেখযোগ্যভাবে বাড়িয়েছে।
প্রধান মন্ত্রী আয়ুষ্মান ভারত স্বাস্থ্য পরিকাঠামো মিশন-এর অধীনে সমস্ত জেলায় সমন্বিত জন স্বাস্থ্য ল্যাবরেটরি স্থাপন করে ১১ টি 'হাই ফোকাস' রাজ্যে ব্লক জনস্বাস্থ্য ইউনিটগুলিকে শক্তিশালী করার ব্যবস্থা করেছে।
আজ রাজ্যসভায় এক লিখিত প্রশ্নের জবাবে কেন্দ্রীয় স্বাস্থ্য প্রতিমন্ত্রী ডঃ ভারতী প্রবীণ পাওয়ার এই তথ্য জানিয়েছেন।
CG/ SB
(Visitor Counter : 98
তথ্যওসম্প্রচারমন্ত্রক
রোম চলচ্চিত্র উৎসবে ভিডিওসিত্তা ২০১৮-য় ভারতীয় প্যাভিলিয়ন উদ্বোধন করলেন তথ্য ও সম্প্রচার মন্ত্রকের যুগ্মসচিব
নয়াদিল্লি, ০২ নভেম্বর, ২০১৮
রোমে আয়োজিত ভিডিওসিত্তা ২০১৮-য়, ভারত অংশীদার দেশ হিসাবে অংশগ্রহণ করছে। ভিডিওসিত্তায় ভিডিও গেমিং, অ্যানিমেশন, ছায়াছবি তৈরি ছাড়াও থাকছে রোম চলচ্চিত্র উৎসব এবং মার্কেটো ইন্টারন্যাজানেল ডেল অডিওভিসিভো-র তথ্য আন্তর্জাতিক অডিও ভিস্যুয়াল মার্কেট করা হয়েছে। কেন্দ্রীয় তথ্য ও সম্প্রচার মন্ত্রক এই কর্মসূচিটির আয়োজন করছে।
ভারতীয় প্রতিনিধিদলের নেতৃত্ব দিচ্ছেন তথ্য ও সম্প্রচার মন্ত্রকের যুগ্মসচিব শ্রী অশোক কুমার পারমার। প্রতিনিধিদলের অন্যান্য সদস্যদের মধ্যে রয়েছেন ইতালি ও ভারতীয় রাষ্ট্রদূত শ্রী রেনেট সান্ধু, আন্তর্জাতিক চলচ্চিত্র উৎসবের অফিসার অন স্পেশাল ডিউটি শ্রী সেন্থিল রাজন, চলচ্চিত্র নির্দেশক শ্রী রাকেশ ওমপ্রকাশ মেহরা প্রমুখ।
ভিডিওসিত্তা ২০১৮-য় ভারতীয় প্যাভিলিয়নে রয়েছে, ভারতীয় চলচ্চিত্র ঐতিহ্যের কিছু নমুনা। এছাড়াও রয়েছে ভারতের বিভিন্ন শুটিং লোকেশন সম্পর্কিত তথ্য, বিভিন্ন অঞ্চল থেকে নেওয়া ভারতীয় ছায়াছবি, ভারত ও ইতালির যৌথ প্রযোজনায় নির্মিত ছায়াছবি ইত্যাদি। পাশাপাশি, ভারতীয় মার্গনৃত্য, যোগ অধিবেশন, গান-বাজনারও আয়োজন করা হয়েছে।
ভিডিওসিত্তায় ভারতীয় প্যাভিলিয়নের উদ্বোধন করে শ্রী পারমার ভারত’কে বিশ্বের বৃহত্তম চলচ্চিত্র নির্মাতা দেশ হিসাবে সকলের সামনে তুলে ধরেন। ভারত ও ইতালির মধ্যে কূটনৈতিক সম্পর্ক থাকার ফলে দু’দেশের মধ্যে যৌথ প্রযোজনার ছায়াছবি নির্মাণ যে যথেষ্ট গুরুত্ব পেয়েছে, সে বিষয়েও তিনি জানান। ভিডিওসিত্তায় প্রদর্শিত হয়েছে ভারতের ‘চলো জীতে হ্যায়’, ‘ভিলেজ রকস্টার্স্’, ‘সিঞ্জর’, ‘টেক অফ’, ‘লাদাখ চলে রিক্শাওয়ালা’, ‘নিউটন’, ‘কাহানী’ এবং ‘ক্যুইন’ – এর মতো উল্লেখযোগ্য বেশ কিছু ছবি।
CG/SSS/SB…
(Visitor Counter : 193
ক্রেতা, খাদ্যএবংগণবন্টনমন্ত্রক
কেন্দ্র কৃষকদের নানা ধরনের ফসল উৎপাদনে উৎসাহিত করতে রাজ্য সরকারগুলিকে পরামর্শ দিয়েছে
নয়াদিল্লি, ০১ ডিসেম্বর, ২০২১
উপভোক্তা বিষয়ক, খাদ্য ও গণবন্টন এবং গ্রামোন্নয়ন দপ্তরের প্রতিমন্ত্রী শ্রীমতী সাধবী নিরঞ্জন জ্যোত্যি লোকসভায় বুধবার এক প্রশ্নের লিখিত জবাবে জানান, দেশ জুড়ে ফসল সংগ্রহ করার জন্য সরকার স্বচ্ছ ব্যবস্থাপনা গড়ে তুলেছে। কেন্দ্রের শস্য সংগ্রহ নীতি সম্পর্কে রাজ্যগুলি স্বচ্ছ ধারণা আছে। রাজ্য সরকারগুলির সঙ্গে আলোচনাক্রমে কৃষি ও কৃষক কল্যাণ মন্ত্রক এবং ভারতীয় খাদ্য নিগম চাল সংগ্রহের ক্ষেত্রে একটি লক্ষ্যমাত্রা নির্ধারণ করে। কোনও রাজ্যে খাদ্যশস্য সংগ্রহের পরিমাণ সেই রাজ্যের বিভিন্ন বিষয় বিবেচনা করে নির্ধারণ করা হয়। এর মধ্যে রয়েছে – অতিরিক্ত খাদ্যশস্য উৎপাদন, ন্যূনতম সহায়ক মূল্য, বাজার দরের পূর্বাভাষ, ফসলের চাহিদা এবং তা বাজারে পাঠানোর মতো বিভিন্ন বিষয়। বিভিন্ন রাজ্য থেকে আলাদা-আলাদাভাবে বাড়তি ফসল সংগ্রহ করা হয়। এক্ষেত্রে স্থানীয় মানুষের খাদ্যভাস, তাঁদের পছন্দ, বাজারে সর্বোচ্চ মূল্য, সংশ্লিষ্ট রাজ্য থেকে বিদেশে খাদ্যশস্য রপ্তানির বিষয়টি বিবেচনা করা হয়।
রাজ্য/কেন্দ্রশাসিত অঞ্চলগুলিকে কৃষকদের বিভিন্ন ধরনের খাদ্যশস্য উৎপাদনে উৎসাহিত করার জন্য কেন্দ্র জানিয়েছে। এছাড়াও, কেন্দ্রীয় সরকার ডাল, তৈলবীজ ও বাজরা চাষে ন্যূনতম সহায়ক মূল্যের পরিমাণ বৃদ্ধি করেছে। উৎসাহী কৃষকরা সরকারের বিভিন্ন প্রচার অভিযানে অংশ নিয়ে নতুন ধরনের শস্য চাষ সম্পর্কে ধারণা পাচ্ছেন।
CG/CB/SB
(Visitor Counter : 91
কর্মী, জন-অভিযোগএবংপেনশনমন্ত্রক
৭০ লক্ষ কেন্দ্রীয় সরকারি পেনশনারদের সুবিধার্থে ২০২৩-এর নভেম্বরে অনুষ্ঠিতব্য দেশব্যাপী ডিজিটাল লাইফ সার্টিফিকেট অভিযান ২-এর জন্য সার্বিক নীতি-নির্দেশিকা প্রকাশ করেছে ডিওপিপিডাব্লু
নয়াদিল্লি, ৯ আগস্ট, ২০২৩
পেনশন প্রাপ্তি নিশ্চিত করতে প্রতি বছর নভেম্বর মাসে পেনশনারদের লাইফ সার্টিফিকেট জমা দেওয়া জরুরি ।
কেন্দ্রীয় সরকারি পেনশনারদের জীবনে সাচ্ছন্দ্য বৃদ্ধি করতে পেনশন ও পেনশনার কল্যাণ দপ্তর ডিজিটাল লাইফ সার্টিফিকেট  অর্থাৎ জীবন প্রমাণ নিয়ে ব্যাপক প্রচার চালাচ্ছে। প্রাথমিকভাবে বায়োমেট্রিক ব্যবহার করে ডিএলসি জমা দেওয়ার কাজ শুরু হয়। পরে দপ্তর Meity-কে আধারের ভিত্তিতে ফেস অথেন্টিকেশন টেকনোলজি তৈরি করার দায়িত্ব দেয় যাতে যে কোন অ্যান্ড্রয়েড স্মার্ট ফোন থেকে এলসি জমা দেওয়ার সুবিধা হয়। এই সুবিধা অনুযায়ী ব্যক্তির পরিচয় নির্ধারিত হয় মুখ চেনার প্রযুক্তির মাধ্যমে এবং তার থেকে ডিএলসি তৈরি হয়। এই অত্যাধুনিক প্রযুক্তির ব্যবহার শুরু হয় ২০২১এর নভেম্বরে। এতে বহিঃস্থিত বায়োমেট্রিক যন্ত্রের ওপর পেনশনারদের নির্ভরতা কমেছে এবং স্মার্ট ফোন ভিত্তিক প্রযুক্তির ব্যবহারে এই প্রক্রিয়া আরও সহজসাধ্য হয়েছে সাধারণ মানুষের কাছে।
কেন্দ্রীয় সরকারি পেনশনারদের পাশাপাশি পেনশন প্রদানকারী কর্তৃপক্ষকে ডিজিটাল লাইফ সার্টিফিকেট জমা দিতে ডিএলসি/ফেস অথেন্টিকেশন টেকনোলজির ব্যবহার বিষয়ে সচেতন করতে ডিওপিপিডাব্লু ২০২২-এর নভেম্বরে সারা দেশ জুড়ে অভিযান চালায়। এই অভিযানে বিশাল সাফল্য মেলে। কেন্দ্রীয় সরকারি পেনশনারদের ৩৫ লক্ষের বেশি ডিএলসি দেওয়া হয়।
একই ধরনের অভিযান চালানো হবে ২০২৩-এর পয়লা নভেম্বর থেকে ৩০ নভেম্বর দেশের ১০০টি শহরে। যার লক্ষ্য ৫০ লক্ষ পেনশনার। এই অভিযানের সাফল্য নিশ্চিত করতে দেশের প্রত্যন্ত অঞ্চলে বসবাসকারী পেনশনারদের কাছে যাতে ডিজিটাল মাধ্যমে লাইফ সার্টিফিকেট জমা দেওয়ার সুবিধা পৌঁছায় এবং অতিবৃদ্ধ/অসুস্থ/শারীরিকভাবে অক্ষম পেনশনাররাও যাতে এই সুবিধা পান তার জন্য বিস্তারিত নীতি-নির্দেশিকা প্রকাশ করা হয়েছে। এতে মন্ত্রক/ভারত সরকারের দপ্তরগুলি, পেনশন প্রদানকারী ব্যাঙ্কগুলি এবং পেনশনারদের অ্যাসোসিয়েশন সহ সংশ্লিষ্ট সব পক্ষের ভূমিকা ও দায়িত্ব বর্ণিত হয়েছে। এই নির্দেশিকার মধ্যে আছে প্রচারাভিযান চালানোর জন্য সংশ্লিষ্ট পক্ষ দ্বারা নোডাল অফিসার মনোনয়ন, সচেতনতার প্রসার/কার্যালয়গুলি এবং ব্যাঙ্কের শাখা/এটিএম-এ উপযুক্ত স্থানে লাগানো ব্যানার/পোস্টারের মাধ্যমে ডিএলসি/ফেস অথেন্টিকেশন প্রযুক্তির যথাযোগ্য প্রচার, যেখানে দুয়ারে ব্যাঙ্কিং পরিষেবার সুবিধা আছে সেখানে যতদূর সম্ভব ডিএলসি/ফেস অথেন্টিকেশন টেকনিকের ব্যবহার, লাইফ সার্টিফিকেট জমা দেওয়ার জন্য পেনশনাররা ব্যাঙ্কের শাখায় গেলে ব্যাঙ্ক কর্মীরা যাতে সাহায্য করতে পারেন তার জন্য এই প্রযুক্তি ব্যবহারের উপযোগী অ্যান্ড্রয়েড ফোন প্রদান, পেনশনাররা সঠিক সময়ে যাতে ডিএলসি জমা দিতে পারেন তার জন্য শিবির স্থাপন এবং শয্যাশায়ী পেনশনারদের ক্ষেত্রে তাঁদের বাড়িতে যাওয়া।
এছাড়াও পেনশনার্স ওয়েলফেয়ার অ্যাসোসিয়েশনগুলিকে বলা হয়েছে পেনশনারদের ডিএলসি জমা দেওয়ার জন্য শিবির স্থাপন করতে। দপ্তর থেকে দেশের নানা জায়গায় দল পাঠানো হবে লাইফ সার্টিফিকেট জমা দিতে বিভিন্ন ডিজিটাল মাধ্যম ব্যবহারে পেনশনারদের সাহায্য করার জন্য। ট্যুইটার, ফেসবুক ইত্যাদি সোস্যাল মিডিয়া ব্যবহার করে এবং ইউটিউবে ভিডিওর মাধ্যমে উপযুক্ত প্রচার করা হবে।
AC/AP/NS
(Visitor Counter : 40
তথ্যওসম্প্রচারমন্ত্রক
আইএফএফআই৫৩, যেখানে শিল্প মেশে সহজলভ্যতার সঙ্গে
মুম্বাই, ১০ নভেম্বর, ২০২২
পুনের ফিল্ম অ্যান্ড টেলিভিশন ইন্সটিটিউট অফ ইন্ডিয়া  সেন্টার ফর ওপেন লার্নিং উদ্যোগে, ন্যাশনাল ফিল্ম ডেভেলপমেন্ট কর্পোরেশন  এবং এন্টারটেনমেন্ট সোস্যাইটি অফ গোয়ায়  ২০ নভেম্বর থেকে ২৭ নভেম্বর অনুষ্ঠিতব্য ভারতের ৫৩তম আন্তর্জাতিক চলচ্চিত্র উৎসবের অঙ্গ হিসেবে অন্যভাবে সক্ষম ব্যক্তিদের জন্য দুটি বিনামূল্যে পাঠ্যক্রমের ঘোষণা করেছে। আইএফএফআই৫৩-য় এই কর্মসূচির অধীনে আছে অটিজম আক্রান্ত ব্যক্তির জন্য স্মার্ট ফোন দ্বারা ছবি নির্মাণে প্রাথমিক পাঠ্যক্রম এবং হুইলচেয়ার সম্বল ব্যক্তিদের জন্য পর্দায় অভিনয়ের প্রাথমিক পাঠ্যক্রম।
সকলের কাছে শিল্প নির্মাণ প্রক্রিয়া পৌঁছে দেওয়া সুনিশ্চিত করার লক্ষ্যে এফটিআইআই একাধিক পাঠ্যক্রম পরিচালনা করছে যাতে অন্যভাবে সক্ষম ব্যক্তিদের ক্ষমতায়ন করা যায় এবং তারা চলচ্চিত্রের জাদুতে উৎকর্ষ লাভ করেন। আইএফএফআই৫৩-য় এই পাঠ্যক্রম ৮ দিনের। চলবে ২১-২৮ নভেম্বর। একটি পাঠ্যক্রমের লক্ষ্য অংশগ্রহণকারীদের বর্তমান সময়ের উপযোগী করে তোলা, অন্যটির লক্ষ্য তাদের মধ্য থেকে অভিনয় ক্ষমতাটি বের করে আনা।
অর্টিজমে আক্রান্ত ব্যক্তিদের স্মার্ট ফোনে চলচ্চিত্র নির্মাণের শিক্ষা দেবেন ভিস্যুয়াল কমিউনিকেশনে নামী পেশাদার আজমল জামি। যুদ্ধ ক্ষেত্র এবং সমস্যাসঙ্কুল পরিস্থিতি থেকে প্রতিবেদন পাঠানো থেকে তথ্যচিত্র, বিজ্ঞাপনী চিত্র, সাধারণ কাহিনী চিত্র এবং প্রদর্শনী বিষয়ে একাধিক পুরস্কার জিতেছেন তিনি। সিনেমাটোগ্রাফার, চলচ্চিত্র নির্মাতা এবং চিত্রগ্রাহক হিসেবে তিনি জাতীয় এবং আন্তর্জাতিক খ্যাতি সম্পন্ন সংস্থার জন্য সম্মানজনক প্রকল্পে কাজ করেছেন।
এই পাঠ্যক্রমে একাধিক বিষয় আছে। সিনেমার ভাষার সঙ্গে পরিচয় করানো থেকে স্মার্ট ফোনের মাধ্যমে শ্যুটিং এবং সম্পাদনা পর্যন্ত। এই পাঠ্যক্রমের সব শেষে আছে চিত্র প্রদর্শন এবং সেই নিয়ে আলোচনা। বিস্তারিত জানতে এবং নথিভুক্তি করতে https://www.ftii.ac.in/p/vtwa/basic-course-in-smartphone-film-making-21st-28th-november-2022-for-individuals-suffering-from-autism-in-goa এই লিঙ্কে ক্লিক করুন।
হুইলচেয়ারে আসীন ব্যক্তিদের জন্য অভিনয়ের প্রাথমিক শিক্ষা দেবেন জিজয় পি.আর.। তিনি পুনের ফিল্ম অ্যান্ড টেলিভিশন ইন্সটিটিউট অফ ইন্ডিয়ার চলচ্চিত্র বিভাগের ভারপ্রাপ্ত ডিন এবং অভিনয় বিভাগের অ্যাসোসিয়েট প্রফেসর। জিজয় একজন নাট্যশিল্পী, চলচ্চিত্রাভিনেতা, প্রশিক্ষক এবং প্রযোজক। তিনি ৫৫টি ছবিতে অভিনয় করেছেন এবং মহাদেশ জুড়ে প্রায় ৪০০টি আন্তর্জাতিক নাট্য প্রদর্শনীতে অংশ নিয়েছেন।
অভিনয় পাঠ্যক্রমের ৬টি বিভাগ আছে যা শুরু হয়েছে নাট্য শাস্ত্রের সঙ্গে পরিচয় করানো থেকে। পাঠ্যক্রমে বিশেষ জোর দেওয়া হয়েছে হাস্যরস বা কৌতুক অভিনয়ের ওপর। এছাড়া পাঠ্যক্রমে আছে অঙ্গ সঞ্চালন, অভিনয় ক্রীড়া এবং বোধ সচেতনতা ক্রীড়া যেখানে জোর দেওয়া হয়েছে ভুল সংস্কারগুলি ভাঙার ওপর। বিস্তারিত জানতে এবং নথিভুক্তি করতে https://www.ftii.ac.in/p/vtwa/basic-course-in-screen-acting-21st-to-28th-november-2022-for-individuals-on-wheelchair-in-goa এই লিঙ্কে ক্লিক করুন।
দুটি পাঠ্যক্রমই পড়ানো হবে গোয়ার ম্যাকুইনেজ প্যালেসের আর্ট গ্যালারিতে।
PG/AP/NS
(Visitor Counter : 82
প্রধানমন্ত্রীরদপ্তর
তিন সশস্ত্র বাহিনীর সেনা কম্যান্ডারদের সঙ্গে এক সম্মেলনে যোগ দিলেন প্রধানমন্ত্রী
নয়াদিল্লি, ১ এপ্রিল, ২০২৩
মধ্যপ্রদেশের ভোপালে আজ কম্বাইন্ড কম্যান্ডার্স সম্মেলনে অংশগ্রহণ করেন প্রধানমন্ত্রী শ্রী নরেন্দ্র মোদী। সেনা কম্যান্ডারদের এই তিনদিনের সম্মেলনের থিম বা বিষয়বস্তু হল – ‘প্রস্তুতি, পুনরুত্থান, প্রাসঙ্গিকতা’। সম্মেলনে জাতীয় নিরাপত্তা সহ সংশ্লিষ্ট বিভিন্ন বিষয়ের ওপর আলোচনা অনুষ্ঠিত হয়। আত্মনির্ভরতা অর্জনের লক্ষ্যে দেশের সেনাবাহিনীর প্রস্তুতি এবং প্রতিরক্ষা জোরদার করার স্বার্থে উপযুক্ত পরিবেশ ও পরিস্থিতি গড়ে তোলার ওপর বিশেষ জোর দেওয়া হয় আলোচনাকালে।
তিন সশস্ত্র বাহিনীর কম্যান্ডাররাই যোগ দেন এই সম্মেলনে। উপস্থিত ছিলেন কেন্দ্রীয় প্রতিরক্ষা মন্ত্রকের পদস্থ আধিকারিকরাও। স্থলসেনা, নৌ-সেনা এবং বায়ুসেনার মধ্যে অন্তর্ভুক্তিমূলক আলোচনা ও আলাপচারিতা ছিল এই সম্মেলনের এক বিশেষ বৈশিষ্ট্য।
এ সম্পর্কে প্রধানমন্ত্রী তাঁর ট্যুইট বার্তায় বলেছেন :
“আজ সকালের দিকে কম্বাইন্ড কম্যান্ডার্স সম্মেলনে আমি যোগ দিয়েছিলাম। ভারতের নিরাপত্তা ব্যবস্থাকে কিভাবে আরও জোরদার করা যায় সে সম্পর্কে আমাদের মধ্যে বিস্তারিতভাবে আলোচনা হয়েছে।”
PG/SKD/DM
(